
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. TS-6 „DĖL PRITARIMO ATLIEKŲ PRIĖMIMO IR APDOROJIMO KAUNO REGIONINIUOSE SĄVARTYNUOSE, MECHANINIO BIOLOGINIO APDOROJIMO IR MECHANINIO ATLIEKŲ RŪŠIAVIMO ĮRENGINIUOSE, ŽALIŲJŲ ATLIEKŲ KOMPOSTAVIMO AIKŠTELĖSE, DIDELIŲ GABARITŲ IR KITŲ ATLIEKŲ SURINKIMO AIKŠTELĖSE MOKESČIUI“ PAKEITIMO

2021 m. kovo 26 d. Nr. TS-53
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į VšĮ Kauno regiono atliekų tvarkymo centro 2020 m. gruodžio 30 d. Visuotinio dalininkų susirinkimo sprendimą Nr. D20-6-5 „Dėl kelmų atliekų priėmimo iš fizinių asmenų žaliųjų atliekų kompostavimo aikštelėse ir įkainio už kelmų atliekų priėmimą nustatymo“, Kėdainių rajono savivaldybės taryba n u s p r e n d ž i a:
1. Pakeisti Kėdainių rajono savivaldybės tarybos 2020 m. vasario 28 d. sprendimo Nr. TS-6 „Dėl pritarimo atliekų priėmimo ir apdorojimo Kauno regioniniuose sąvartynuose, mechaninio biologinio apdorojimo ir mechaninio atliekų rūšiavimo įrenginiuose, žaliųjų atliekų kompostavimo aikštelėse, didelių gabaritų ir kitų atliekų surinkimo aikštelėse mokesčiui“ 2 punktą ir jį išdėstyti taip:
„2. Pritarti Kauno regiono žaliųjų atliekų kompostavimo aikštelėse žaliųjų atliekų priėmimo ir apdorojimo mokesčiui:
2.1. fiziniams asmenims (iki 0,5 t kelmų atliekų per metus), daugiabučių namų, sodininkų bendrijoms bei Kėdainių rajono savivaldybės administracijai arba jos įgaliotiems asmenims – nemokamai;
2.2. juridiniams asmenims (išskyrus daugiabučių namų, sodininkų bendrijas bei Kėdainių rajono savivaldybės administracijai arba jos įgaliotiems asmenims) – 47,48 Eur (be PVM) už 1 toną;
2.3. fiziniams asmenims viršijus 2.1 punkte numatytą kiekį per metus – 47,48 Eur (be PVM) už 1 toną.“
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.
[bookmark: _GoBack]


Savivaldybės meras					Valentinas Tamulis 											

